Oficialusis leidinys 201 E , 18/08/2005 p. 0123 - 0125



P6_TA(2004)0068 Žmogaus teisės Eritrėjoje Europos Parlamento rezoliucija dėl žmogaus teisių padėties Eritrėjoje Europos Parlamentas, - atsižvelgdamas į 2004 m. kovo mėnesį Afrikos žmogaus teisių komisijos sprendimą, nukreiptą prieš Eritrėją, - atsižvelgdamas į savo Darbo tvarkos taisyklių 115 straipsnio 5 dalį, A. giliai susirūpinęs nuolat blogėjančia žmogaus teisių padėtimi Eritrėjoje ir sunerimęs dėl to, kad, nepaisant nuolatinių tarptautinių žmogaus teisių organizacijų ir nevyriausybinių organizacijų raginimų, akivaizdžiai trūksta Eritrėjos valdžios institucijų noro bendradarbiauti, B. kadangi 2004 m. lapkričio 4 d. Eritrėjos saugumo pajėgos nesirinkdamos areštavo tūkstančius jaunuolių ir kitų asmenų, įtariamų vengiant šaukimo į karinę tarnybą, ir nuogąstaudamas dėl to, kad kaliniai gali būti kankinami ir su jais gali būti blogai elgiamasi, C. kadangi 2004 m. lapkričio 4 d. žuvo dvylika žmonių, kurie, kaip teigiama, bandė pabėgti iš Adi Abeto karinio kalėjimo, D. kadangi daug jaunuolių pabėgo iš šalies norėdami išvengti karinės tarnybos ir daug šių jaunuolių, per jėgą grąžintų į Eritrėją iš Maltos ir Libijos, buvo suimti, kankinami ir išsiųsti į slaptą kalėjimą, kur dauguma jų vis dar laikomi vienutėse, E. griežtai smerkdamas, kad nuo 2001 m. rugsėjo mėnesio, nepateikus jokių kaltinimų, tebekalinama vadinamoji Asmara 11, t. y. už demokratizaciją pasisakanti buvusios valdančiosios partijos parlamento narių grupė, F. atsižvelgdamas į tai, "kad" buvo de facto uždrausta nepriklausoma spauda ir suimta daug žurnalistų, ir dėl šių faktų organizacija "Žurnalistai be sienų" Eritrėją dabar vertina kaip trečią daugiausiai represijų prieš žurnalistus besiimančią šalį pasaulyje, G. kadangi nuo 2001 m. rugsėjo mėnesio Asmaroje buvo areštuota trylika nepriklausomų žurnalistų, iš kurių vienas - Švedijos pilietis Dawit Isaak - nebuvo teisiamas už jokį nusikaltimą, o Eritrėjos valdžios institucijos atsisakė komentuoti jo likimą, H. kadangi niekada nebuvo įgyvendinta 1997 m. priimta konstitucija, kurioje užtikrinamos pilietinės laisvės, įskaitant ir religijos laisvę, I. kadangi pagarba žmogaus teisėms ir pagrindinėms laisvėms, įskaitant ir saviraiškos laisvę, yra esminė Kotonu partnerystės susitarimo dalis, 1. ryžtingai smerkia visus žmogaus teisių pažeidimus Eritrėjoje ir ragina šalies valdžios institucijas ginti žmogaus teises, laikytis tarptautinių konvencijų ir visiškai bendradarbiauti su tarptautinėmis žmogaus teisių organizacijomis ir nevyriausybinėmis organizacijomis; 2. ragina Eritrėjos vyriausybę tvirtai laikytis tarptautinių žmogaus teisių konvencijų; 3. reikalauja išsamiai ir nepriklausomai ištirti 2004 m. lapkričio 4 d. įvykį Adi Abeto kariniame kalėjime, kur, kaip pranešama, buvo nušauti mažiausiai dvylika kalinių; ragina įvykdyti teisingumą atsakingų už šį įvykį asmenų atžvilgiu; 4. ragina Eritrėjos valdžios institucijas, laikantis 2004 m. kovo mėnesio Afrikos žmogaus teisių komisijos sprendimo, nedelsiant paleisti vienuolika buvusių parlamento narių; 5. ragina Eritrėjos valdžios institucijas panaikinti šalies nepriklausomos spaudos draudimą ir nedelsiant paleisti trylika nepriklausomų žurnalistų bei visus kitus asmenis, kurie buvo įkalinti tik dėl to, kad naudojosi savo teise į saviraiškos laisvę; 6. ragina Eritrėjos valdžios institucijas gerbti visų sulaikytųjų asmenų, įskaitant 2004 m. lapkričio 4 d. areštuotus jaunuolius, žmogaus teises ir nedelsiant leisti jiems susitikti su šeimomis bei teisininkais; 7. pabrėžia, jog jis itin svarbiomis laiko pagrindines laisves, įskaitant saviraiškos laisvę ir asociacijų laisvę, ypač politinėje ir profesinių sąjungų srityje, bei susirinkimų laisvę; 8. pakartotinai reikalauja pradėti Eritrėjos vidinį politinį procesą, kurio metu būtų sukviesti įvairių politinių partijų lyderiai ir pilietinės visuomenės atstovai, bandant išspręsti dabartinę krizę bei nukreipti šalį demokratijos, politinio pliuralizmo ir darnaus vystymosi keliu; šiame kontekste patvirtina savo įsipareigojimą remti Eritrėjos vystymąsi bei taiką, stabilumą ir bendradarbiavimą regione; 9. ragina Tarybą ir Komisiją pradėti konsultavimosi procedūrą pagal Kotonu susitarimo 96 straipsnį, kad būtų sustabdyti žmogaus teisių pažeidimai ir parengtas kelias politiniam pliuralizmui; 10. paveda Pirmininkui perduoti šią rezoliuciją Tarybai, Komisijai, AKR ir ES Tarybai bei AKR ir ES Jungtinei parlamentinei asamblėjai, Jungtinių Tautų ir Afrikos Sąjungos Generaliniams sekretoriams, Eritrėjos vyriausybei ir parlamentui. --------------------------------------------------